ຈີນຮຽກຮ້ອງໃຫ້ ປະເທດທີ່ຈະເລີນແລ້ວ ແກ້ໄຂບັນຫາໜີ້ສິນ ຂອງຕົນເອງ
ທ່ານເຫວິ້ນ ເຈຍບາວ ນາຍົກລັດຖະມົນຕີຈີນ ຮຽກຮ້ອງໃຫ້ ພວກປະເທດມະຫາອໍານາດດ້ານ ເສດຖະກິດ ແກ້ໄຂບັນຫາໜີ້ສິນຂອງຕົນເອງ ໃນທາງທີ່ມີຄວາມຮັບຜິດຊອບ.
ທ່ານເຫວິ້ນເຈຍບາວ ນາຍົກລັດຖະມົນຕີຈີນໄດ້ຮຽກຮ້ອງໃຫ້ພວກປະເທດທີ່ຈະເລີນແລ້ວ ໃນກອງປະຊຸມທຸລະກິດໃນວັນພຸດມື້ນີ້ ແກ້ໄຂບັນ ຫາໜີ້ສິນຂອງເຂົາເຈົ້າໃນທາງທີ່ມີຄວາມຮັບຜິດຊອບ ໃນການກ່າວປາໄສ ຕໍ່ກອງປະຊຸມເສດຖະກິດໂລກ ທີ່ເມືອງ Dalian ຂອງຈີນນັ້ນ ທ່ານ ເຫວິ້ນເຈຍບາວ ກ່າວວ່າ ລັດຖະບານຂອງທ່ານຈະດໍາເນີນການໃນພາກສ່ວນຂອງຕົນ ເພື່ອຊ່ອຍຜ່ອນຄາຍວິກິດການໜີ້ສິນຂອງໂລກລົງ ໂດຍຈະຮັກສາສະຖຽນລະພາບດ້ານ ເສດຖະກິດເອົາໄວ້ ແລະສົ່ງເສີມການບໍລິໂພກພາຍໃນປະເທດ ກອງປະຊຸມອະພິປາຍເລື້ອງເສດຖະກິດໂລກທີ່ນະຄອນ Davos ປະເທດ Switzerland ຫລື WEF ໄດ້ນໍາພວກຜູ້ນໍາຂອງໂລກແລະຫົວ ໜ້າບໍລິຫານທຸລະກິດມາປະຊຸມກັນທີ່ ຈີນໃນທຸກໆລະດູຮ້ອນ ນັບແຕ່ປີ 2007 ເປັນຕົ້ນມາ ກອງປະຊຸມປີນີ້ ມີຂຶ້ນໃນຂະນະ ຄວາມຮຽກຮ້ອງຕ້ອງການສິນຄ້າໃນສະຫະລັດແລະໃນຢູໂຣບກໍາລັງຢູ່ໃນສະພາບອ່ອນ ແອຢູ່ນີ້ ໄດ້ກະຕຸ້ນໃຫ້ທະນາຄານພັດທະນາເອເຊຍ ໃນວັນພຸດມື້ນີ້ລົດການທໍານາຍກ່ຽວ ກັບການເຕີບໂຕຂອງເສດຖະກິດສໍາລັບເອເຊຍຂອງຕົນລົງມາເປັນ 7 5 ເປີເຊັນຈາກ 7 8 ເປີເຊັນນັ້ນ